മെഡിക്കല് ക്യാമ്ബ് ഫ്ലയര് പ്രകാശനം ചെയ്തു കുവൈത്ത് സിറ്റി: ഒ.ഐ.ഒ.പി മൂവ്മെന്റ് നാഷനല് കമ്മിറ്റി സൗജന്യ മെഡിക്കല് ക്യാമ്ബിെന്റ ഫ്ലയര് പ്രകാശനം ചെയ്തു. ഒക്ടോബര് 26ന് രാവിലെ ഏഴുമുതല് ഉച്ചക്ക് ഒന്നുവരെ ഫര്വാനിയ ബദര് അല് സമ മെഡിക്കല് സെന്ററിലാണ് ക്യാമ്ബ്. ഫിന്ന്താസ് പാര്ക്കില് നടത്തിയ പ്രകാശന ചടങ്ങില് നാഷനല് കമ്മിറ്റി പ്രസിഡന്റ് ഷാജി വര്ഗീസ് അധ്യക്ഷത വഹിച്ചു. മെഡിക്കല് ക്യാമ്ബ് ഇന്ത്യന് അംബാസഡര് സിബി ജോര്ജ് ഉദ്ഘാടനം നിര്വഹിക്കും. പ്രസിഡന്റ് ഷാജി വര്ഗീസ് ജനറല് കോഒാഡിനേറ്ററാകും. 10 കണ്വീനര്മാരെയും തിരഞ്ഞെടുത്തു. സ്നോബി ജോര്ജ് സ്വാഗതം പറഞ്ഞു.ഓവര്സീസ് പ്രസിഡന്റ് ബിബിന് ചാക്കോ, വൈസ് പ്രസിഡന്റ് സോബി ജോര്ജ്, സംസ്ഥാന കമ്മിറ്റി അംഗം എല്.ആര്. ജോബി, അബ്ബാസിയ പി.സി പ്രസിഡന്റ് റെജി കെ. തോമസ്, മഹബൂല പി.സി പ്രസിഡന്റ് ബിജു ഗോപാലന്, സെക്രട്ടറി മാത്യു എം. ചാണ്ടി, സാല്മിയ പി.സി പ്രസിഡന്റ് സ്റ്റാന്ലി ലീന്, ഫര്വാനിയ ജോയന്റ് സെക്രട്ടറി റോയി എബ്രഹാം, മംഗഫ് സെക്രട്ടറി ഇന്ദിരാമ്മ, നാഷനല് കമ്മിറ്റി അംഗം ഷൈജു കുര്യന്, എംബസി പ്രതിനിധി കുഞ്ഞുമോന് ജോണ് എന്നിവര് സംസാരിച്ചു. നാഷനല് ട്രഷറര് മധുസൂദനന് നന്ദി പറഞ്ഞു.